
Uznesenie Okresný súd Poprad, v právnej veci žalobcu: Horská záchranná služba, Horný Smokovec 52, Vysoké Tatry, IČO: 37879693, zastúpený: Mgr. Lucia Lorenčíková, advokátka, Murgašova 86/1, 058 01 Poprad, IČO: 47251654, proti žalovanému: A. B., nar. X.X.XXXX, bytom C. XX, XX-XXX D., E. o zaplatenie sumy 1.940,40 eur s príslušenstvom, takto rozhodol: I. Konanie z a s t a v u j e . II. Náhradu trov konania stranám n e p r i z n á v a . odôvodnenie: 1. Žalobca žalobou doručenou súdu dňa 6.4.2024 žiadal, aby súd zaviazal žalovaného k zaplateniu sumy 1.940,40 eur s 5,5 % ročným úrokom z omeškania od 19.8.2022 do zaplatenia a k náhrade trov konania. Súd rozhodol vo veci Európskym platobným rozkazom proti ktorému podal žalovaný odpor, v dôsledku čoho sa Európsky platobný rozkaz zrušil. 2. Žalobca podaním doručeným súdu dňa 15.8.2024 zobral žalobu v celom rozsahu späť z dôvodu, že po začatí konania poisťovňa žalovaného uhradila celý žalovaný nárok a tiež trovy konania žalobcu. 3. Podľa § 144 zákona číslo 160/1015 Z. z. – Civilného sporového poriadku (ďalej len CSP), žalobca môže vziať žalobu späť. 4. Podľa § 145 CSP, ak je žaloba vzatá späť celkom, súd konanie zastaví. 5. Keďže žalobca zobral žalobu v celom rozsahu späť v zmysle citovaných zákonných ustanovení, súd konanie zastavil. 6. O trovách konania rozhodol súd v zmysle § 256 ods. 1 CSP v spojení s § 251 CSP. Žalobca zobral žalobu späť, pretože, zo strany poisťovne žalovaného bola uhradená žalovaná suma vrátane príslušenstva, teda žalobca dosiahol účel stanovený žalobou a nemal dôvod zotrvávať na podanej žalobe, preto v zmysle § 256 ods. 1 CSP nárok na náhradu trov konania vznikol žalobcovi. Poisťovňa žalovaného však žalobcovi uhradila aj trovy konania a iné trovy žalobcovi nevznikli, preto súd žalobcovi nárok na náhradu trov konania nepriznal. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia prostredníctvom Okresného súdu Poprad na Krajský súd v Prešove.
V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

